Edle Michalsen fikk blandede kritikker for sin debutbok. «Det er simpelthen en alldeles fortryllende liten fortelling for barn i alderen 6 til 11 år.» skrev anmelderen i avisen Smaalenenes Social-Demokrat, som mente at det også var «en bok som foreldre vil ha moro av å lese for de små, og som barna selv vil ta fat på på egen hånd, om de er så store at de kan lese». Arbeiderbladets kritiker var mer lunken: «Det er så mange gode momenter i boken og den kunde blitt en bok til å lese høit for de små slik de vilde like å høre den. Men det er den ikke skrevet muntlig nok til. Den ikke. Den beskriver litt kjedelig de mange små oplevelser de tre barna har i den store tilgrodde haven.» Debutboken ble utgitt på nytt i 1942; omslaget til den nye utgaven var illustrert av Gerhard Gjerding.